stanford-oval/wikipedia huggingface dataset:
Luettelo vuonna 1979 kuolleista henkilöistä
Kesäkuu

2. kesäkuuta – Emil Boyson, norjalainen kirjailija (s. 1897)
8. kesäkuuta – Aaro Murros, suomalainen kirjailija (s. 1903)
16. kesäkuuta – Ignatius Acheampong, ghanalainen sotilas ja Ghanan valtionpäämies 1972–1978 (s. 1931)
16. kesäkuuta – Akwasi Afrifa, ghanalainen sotilas ja Ghanan valtionpäämies 1969–1970 (s. 1936)
20. kesäkuuta – Matti Saukkonen, suomalainen pikajuoksija (s. 1927)
22. kesäkuuta – Edvard Hollmén, suomalainen jalkapalloilija (s. 1902)
22. kesäkuuta – Johannes Kaltio, suomalainen virkamies ja järjestöjohtaja, maanviljelysnevos (s. 1890)
29. kesäkuuta – Kaarlo Asp, suomalainen kansanopiston johtaja, päätoimittaja, kirjailija ja kouluneuvos (s. 1894)
Heinäkuu

6. heinäkuuta – Ivar Ståhle, suomalainen suojeluskuntaupseeri ja urheiluvaikuttaja (s. 1889)
17. heinäkuuta – Edward Akufo-Addo, Ghanan valtionpäämies 1970–1972 (s. 1906)
20. heinäkuuta – Erik Berg, suomalainen metsänhoitaja ja metsätalouden asiantuntija, ylimetsänhoitaja, metsäneuvos (s. 1901)
20. heinäkuuta – Mårten Ericsson, suomalainen jääkärikapteeni (s. 1898)
21. heinäkuuta – Eeva Lilja, suomalainen opettaja ja kirjailija (s. 1918)
25. heinäkuuta – Aapo Iho, suomalainen opettaja ja runoilija (s. 1891)
29. heinäkuuta – Lauri Airila, suomalainen kenraalimajuri (s. 1902)
29. heinäkuuta – Ture Ara, suomalainen ooppera- ja iskelmälaulaja, laulunopettaja ja näyttelijä (s. 1903)
Elokuu

6. elokuuta – Eino Mäkelä, suomalainen jalkapalloilija (s. 1914)
10. elokuuta – Pi Berg, suomalainen runoilija (s. 1900)
11. elokuuta – James Gordon Farrell, brittiläinen kirjailija (s. 1935)
11. elokuuta – Yrjö Uitto, suomalainen liikemies ja sosiologian tutkija (s. 1924)
14. elokuuta – Édouard Goubert, ranskalais-intialainen poliitikko (s. 1894)
22. elokuuta – James T. Farrell, yhdysvaltalainen kirjailija (s. 1904)
Syyskuu

12. syyskuuta – Sanni Hautakangas, suomalainen helluntailainen evankelista (s. 1899)
18. syyskuuta – Erik Boheman, ruotsalainen poliitikko ja diplomaatti (s. 1895)
24. syyskuuta – Michelangelo Abbado, italialainen viulisti ja säveltäjä (s. 1900)
Lokakuu

5. lokakuuta – Eino Rautaruoho, suomalainen kansantaiteilija, säveltäjä ja taidemaalari (s. 1900)
16. lokakuuta – Walter Aunesluoma, suomalainen kansakoulunopettaja, taidemaalari ja eräkirjailija (s. 1899)
16. lokakuuta – Johan Borgen, norjalainen kirjailija, kriitikko ja toimittaja (s. 1902)
19. lokakuuta – Vasili Smirnov, venäläinen neuvostokirjailija (s. 1905)
22. lokakuuta – Niilo Räisänen, suomalainen pesäpalloilija ja voimistelunopettaja (s. 1912)
23. lokakuuta – Pipsan Saarinen Swanson, amerikansuomalainen sisustus- ja tekstiilisuunnittelija ja teollinen muotoilija (s. 1905)
31. lokakuuta – Edvin Adolphson, ruotsalainen näyttelijä (s. 1893)
Marraskuu

1. marraskuuta – Väinö Pajunen, suomalainen tietokirjailija (s. 1906)
Joulukuu

15. joulukuuta – Ilmari Koskiala, suomalainen diplomi-insinööri, insinöörieverstiluutnantti ja Ylioppilaslehden päätoimittaja 1930 (s. 1904)
16. joulukuuta – Yrjö Koivukari, suomalainen toimittaja, opettaja ja kirjailija (s. 1901)
26. joulukuuta – Leo Arnštam, neuvostoliittolainen elokuvaohjaaja ja käsikirjoittaja (s. 1905)
27. joulukuuta – Hafiz Allah Amin, Afganistanin presidentti ja pääministeri 1979 (s. 1929)
Kieliopillistuminen

Kieliopillistuminen on kielen kehitykseen liittyvä ilmiö, jossa itsenäinen sana muuttuu kieliopilliseksi muodoksi, kuten artikkeliksi tai sijamuodon päätteeksi. Usein kehitys on ollut samansuuntainen monissa eri kielissä.
Kieliopillistumiselle on tyypillistä mm. seuraavat mekanismit:
Sana menettää alkuperäisen merkityksensä.
Sanaa aletaan käyttää uudessa kontekstissa.
Sana menettää alkuperäiseen kategoriaansa liittyviä morfosyntaktisia piirteitä, kuten taivutuksen.
Sanan äänneasu kuluu, se esimerkiksi lyhenee.
Artikkelit ovat yleensä kehittyneet kieliopillistumalla. Esimerkiksi englannin indefiniittinen eli epämääräisyyttä osoittava artikkeli a(n) on kehittynyt lukusanasta one 'yksi'. Vastaava kehitys on tapahtunut albaniassa, baskissa, ewessä, lezgissä, moressa (nigeriläis-kongolainen kieli, puhutaan Burkina Fasossa), ranskassa, rapanuissa, saksassa, tamilissa, turkissa ja unkarissa. Definiittinen eli määräisyyttä ilmaiseva artikkeli on usein kehittynyt demonstratiivipronominista 'se'. Englannissa pronominista that 'se, tuo' on kehittynyt definiittinen artikkeli the, ja unkarin sana az on sekä pronomini 'se, tuo' että definiittinen artikkeli. On myös esitetty ajatus, että suomen puhekielessä se-pronominia käytettäisiin definiittisen artikkelin tavoin, mutta tästä tutkijat eivät ole yksimielisiä.
’Ympyrää’ merkitsevästä sanasta on usein kehittynyt prepositio tai postpositio ’ympärillä’, kuten albaniassa, baskissa, islannissa, kymrissä, latinassa, saksassa ja venäjässä. Myös suomessa sana ympyrä ja postpositio ympäri ovat ilmeisesti samaa alkuperää.
Itsenäisestä sanasta voi kehittyä myös sijamuodon pääte. Baskin komitatiivin pääte -ekin on kehittynyt  sanasta kide, joka merkitsee ystävää, paria, seuralaista. Vastaavasti viron komitatiivin sijapääte -ga (esimerkiksi pojaga 'pojan kanssa, poikineen') on kehittynyt sanasta kaasas ’kanssa, mukana’. Vatjassa vastaava pääte on -kaa. Vastaava ilmiö on havaittavissa myös suomen puhekielessä, mutta kehitys ei toistaiseksi ole edennyt kirjoitetun kielen tasolle.
Alternative Party

Demo
Kompo
Demoparty
Mod Archive
Pouët.net
Scene.org
demoscene.info
Abduction
Alternative Party
Assembly
The Gathering
Breakpoint
The Party
Robert J. Mical pelaamassa suunnittelemallaan Atari Lynxillä Alternative Party 2002 -tapahtumassa
Alternative Party on suomalainen demoskenetapahtuma (demoparty) ja digitaalisen kulttuurin festivaali, jota on järjestetty vuodesta 1998 lähtien. Tapahtuman kasvaessa sen taustalle perustettiin keväällä 2001 rekisteröity yhdistys, Alternative Party ry. Vuodesta 2007 tapahtumaa on järjestetty Helsingin Kaapelitehtaalla ja sen mielenkiintoinen ja luova profiili alkaa olla muotoutunut. Tapahtumalla on vuosittain vaihtuva teema, joka määrittää tapahtuman tunnelmaa, koristelua jne.
Taustaa

Alternative Party on Suomen suurin vain demoskeneen keskittynyt tapahtuma ja toiseksi suurin tietokonefestivaali Assembly-tapahtuman jälkeen. Alternative Partyilla osanottajia kannustetaan – käytetystä laitteistosta riippumatta – luovuuteen ja ennakkoluulottomuuteen tietokoneproduktioissaan, ja tapahtuma onkin tunnettu erikoisista kompoistaan. Pääpaino on vanhoissa ja vaihtoehtoisissa tietokoneissa, vaikka myös nykyaikaisilla laitteilla voi osallistua kilpailuihin.
Tapahtuman juuret ulottuvat Assembly-tapahtumaan ja vuoden 1995 tienoille, kun Alternative Partyn nykyinen pääjärjestäjä, silloinen Atari-tietokoneen käyttäjä Kristoffer "Setok" Lawson harmistui tämän suuren tapahtuman kilpailujen säännöistä, jotka eivät sallineet osanottoa muilla laitteilla kuin Commodore 64:lla, Amigalla ja PC:llä. Pääsiäisenä 1998 järjestettiin ensimmäinen Alternative Party -tapahtuma.
Sisältö

Alternative Party tunnetaan laajalti myös perinteisestä ensimmäisen illan konsertistaan, jossa on esiintynyt lukuisia demoskene- ja musiikkimaailman uusia tai vanhoja nimiä, kuten Tero, Yrjänä Sauros, David Hasselhoff Big Band, Lackluster, Grey Park ja dA JoRMaS. Alternative Partyjen kilpailuissa ovat menestyneet vuosien varrella erityisen hienosti demoryhmät PWP ja Bandwagon. Myös kuvataiteilija Pilvari "Nosfe" Pirtolan teokset ja tempaukset muistetaan.
Tapahtuman erikoisvieraina on ollut tietokone- ja pelimaailman vaikuttajia, kuten pelisuunnittelija Jeff Minter, Leisure Suit Larry -pelin isä Al Lowe ja kansanedustaja Jyrki Kasvi.
Myös Assembly-tapahtuman järjestäjien tiedetään seuraavan Alternative Partyn uusia innovaatioita tarkasti – monet pitävät "oldskool-koneiden" ottamista mukaan Assemblyn kilpailuihin osaltaan Alternative Party -tapahtumien ansiona.
Aikaisemmat voittajat

Alla olevassa taulukossa on voittajat pääasiallisissa demo- ja videokilpailuissa, joskin säännöt sekä videokilpailun teemat ovat vuosien varrella vaihdelleet.
| Vuosi | Demo | Video |
| --- | --- | --- |
| 1998 | Bouncing Ball II (PWP) | - |
| 2000 | Manschester Schwartzwurst (Fit) | - |
| 2002 | THOH (PWP) | - |
| 2003 | Robotic Warrior (PWP) | Invitation to Alternative Party 2023 (Nosfe & VLP) |
| 2004 | Juustomaariageneraattori (Exile Studios) | Vihannexia - Vegetables (Gluterol) |
| 2005 | We Are Going to Kilju (Jumalauta) | Tanssi (Grey Park) |
| 2007 | your song is quiet, pt2 (inward+tpolm) | Camgirl Love (Markku Lehtinen ja työryhmä) |
Järjestetyt tapahtumat

Viralliset
Alternative Party (10.–12.4.1998, Nuorisokeskus Palatsi, Turku)
2 Alternative Party (7.–9.7.2000, Domus Academica, Helsinki)
Alternative Party 2002 (11.–13.1.2002, Kulttuuriareena Gloria, Helsinki)
Alternative Party 2003 (10.–12.1.2003, Kulttuuriareena Gloria, Helsinki)
Alternative Party 2004 (9.–11.1.2004, Kulttuuriareena Gloria, Helsinki)
Alternative Party 2005 (14.–16.1.2005, Kulttuuriareena Gloria, Helsinki)
Alternative Party 2007 (2.–4.11.2007, Kaapelitehdas, Helsinki)
Alternative Party 2008 (24.–26.10.2008, Kaapelitehdas, Helsinki)
Alternative Party 2009 (23.–25.10.2009, Kaapelitehdas, Helsinki)
Alternative Party 2010 (22.–24.10.2010, Kaapelitehdas, Helsinki)
Alternative Party 2011 (21.–23.10.2011, Kaapelitehdas, Helsinki)
Alternative Party 2013 (18.–20.10.2013, Kattilahalli, Helsinki)
Epävirallisemmat
The Alternative Stork Party (5.–7.7.2002, Otakaari 20, Espoo)
Alternative Stork Party 2004 (16.–18.7.2004, Otakaari 20, Espoo)
Alternative Stork Party 2006 (28.–30.7.2006, Teekkarikylän rantasauna, Espoo)
Aiheesta muualla

Kuvia tai muita tiedostoja aiheesta Alternative Party Wikimedia Commonsissa
Alternative Partyn kotisivu (englanniksi)
Oric Dbug stuff – Barbitoric Demo (2002–2003), ranskalaisen Oric-ohjelmoijan kuvaus tapahtumasta (englanniksi) (ranskaksi)
Pelisuunnittelija Jeff Minter puhumassa Alternative Party 2003 -tapahtumassa
Maakaupunki

Maakaupunki eli ylämaankaupunki (ruots. uppstad) oli Ruotsissa ja Suomessa kaupunki, jonka tuli hoitaa ulkomaankauppansa tapulikaupunkien välityksellä. Maakaupungit keräsivät omien kauppa-alueidensa tuotteet ja kuljettivat ne tapulikaupunkeihin. Esimerkiksi Pohjanlahden rannikkokaupunkien sallittiin harjoittaa kaupankäyntiä vain Turun ja Tukholman kanssa. Kaupungit kärsivät tästä suuresti vuoteen 1765 saakka, jolloin ne saivat tapulioikeuksia.
Maakaupunkia ympäröivän maaseudun kanssa kaupankäynti oli vapaata, ja maakaupunkien ympärille muodostui kauppa-alueita. Kauppa-alueeseen kuuluvat pitäjät saatettiin luetella jo kaupungin perustamiskirjassa. Kauppa-alueella käydyn kaupan yksinoikeus oli periaatteessa kyseisellä yhteisöllä, mutta tapulikaupunkien erilaiset oikeudet sekoittivat tilannetta. Esimerkiksi turkulaiset kävivät kauppaa myös Pohjanmaan kaupunkien markkinoilla. Maakaupungit pystyivät suojelemaan kauppa-alueitaan palkkaamalla erityisiä virkamiehiä valvomaan, etteivät naapurikaupunkien porvarit tunkeutuneet sinne. Maaseudulla kaupankäynti oli kiellettyä, paitsi erityisillä markkinoilla.
Kaupungit jaettiin tapuli- ja maakaupunkeihin 1600-luvun alussa annetuilla kauppa-asetuksilla. Suomessa tällaisesta kauppajärjestelmästä luovuttiin vuonna 1879.
Stenfors (yhtye)

Stenfors on suomalainen yhtye, jossa soittavat veljekset Jan, Frej ja Nils Stenfors sekä heidän perheenjäsenensä Jasmin, Jonatan ja Carla Stenfors sekä Minna Kairisalo-Stenfors. Jan Stenfors tunnetaan entisenä Hanoi Rocks -yhtyeen kitaristina artistinimellään Nasty Suicide ja hän on soittanut lukuisissa kokoonpanoissa 1970-90 -luvuilla. Rumpali Frej Stenfors on toiminut mm. yhtyeissä Innerspacemen ja The Voice of Mengele. Jasmin Stenfors vaikuttaa laulajana The Dedes -yhtyeessä ja Jonatan Stenforsin projekteja ovat mm. Faceted Poetems -duo The Halophones -laulaja Atte Nordbergin kanssa sekä sooloprojekti Aeonatan. Jonatan Stenfors toimii myös tuottajana.
Yhtyeen ensimmäinen levy Family Album julkaistiin vuonna 2022. Levyn tuotti Jonatan Stenfors.
Kokoonpano:
Jan Stenfors - laulu, kitara
Jonatan Stenfors - rytmikitara
Nils (Nisse) Stenfors - basso, laulu
Minna Kairisalo-Stenfors - koskettimet, taustalaulu
Frej Stenfors - rummut, laulu
Carla Stenfors - taustalaulu
Jasmin Stenfors - taustalaulu
McAllen

| McAllen |
| --- | --- |


Valtio:  Yhdysvallat
Osavaltio:  Texas
Piirikunta:  Hidalgo
Pinta-ala:  
 – Kokonaispinta-ala:  119.8 km²
 – Josta vettä:  0.8 km² 
Väkiluku (2010):  129 877
 – Väestötiheys:  893.8 as./km²
 – Metropolialue:  774 769
Aikavyöhyke:  UTC-6 (kesäaika UTC-5)
Infobox OKVirheellinen NIMI-arvo: 
McAllen on kaupunki Texasissa Yhdysvalloissa. Kaupungissa asui vuoden 2010 väestönlaskennassa 129 877 ihmistä. Kaupunki sijaitsee noin kahdeksan kilometriä Meksikon rajalta Rio Granden varrella.
Lihavuus

Kaupunki tunnetaan erityisesti lihavien suuresta osuudesta. Kaupungin metropolialueella asuvista aikuisista 44,9% on lihavia, mikä tekee siitä Yhdysvaltojen lihavimman kaupungin.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin verkkosivusto
Zyrjanka

| Zyrjanka Зырянка |
| --- | --- |
 Sahan tasavalta Venäjällä, alla taajama tasavallan kartalla
 Zyrjanka
 Koordinaatit: 65°44′04″N, 150°53′52″E 
Valtio:  Venäjän federaatio
Tasavalta:  Sahan tasavalta
Ulus:  Verhnekolymskin ulus
Perustettu:  1936
Taajamaksi:  1940 
Hallinto:  
 – Asutustyyppi:  taajama
 – Hallinnon tyyppi:  Taajama
Väkiluku (2002):  3 749
Aikavyöhyke:  UTC+11 (MSK+8)
Postinumero:  678770
Suuntanumero(t):  (+7) 41155
Infobox OKVirheellinen NIMI-arvo: 
Zyrjanka (jak. Зырянка, ven. Зырянка) on taajama ja Verhnekolymskin ulusin (piirin) hallinnollinen keskus Sahan tasavallassa Venäjällä. Zyrjankan taajama sijaitsee piirin keskiosassa Kolyman varrella, 1 255 kilometriä maan pääkaupungista Jakutskista koilliseen.
Zyrjankassa on jokisatama ja lentokenttä. Paikkakunnalla harjoitetaan konepaja-, laivanrakennus- ja rakennusaineteollisuuta sekä öljyn porausta ja kivihiilen louhintaa. Myös karjatalous on tärkeä elinkeino.
Paikkakunta on perustettu 1930-luvulla kivihiiliesiintymän yhteyteen. Kaivokset tomivat aikanaan työleirihallinnon alaisina.
Zyrjankassa on kulttuuritalo, ammattiopisto, yhteiskoulu, ylä- ja alakoulut, musiikkikoulu, pohjoisen Sahan väestöstä kertova museo, kirjapaino, terveyskeskus ja kauppoja.
Asukasluvun kehitys

6 687 (1989)
4 700 (1999)
3 749 (2002)
3 384 (2010)
Aiheesta muualla

Wikimedia Commonsissa on kuvia tai muita tiedostoja aiheesta .
Google Maps: Zyrjanka
Vapaa säestys
Aiheesta muualla

https://www.vapaasaestys.net (Arkistoitu – Internet Archive)
https://www.vapaasaestys.fi
https://www.pianovapari.com
Vapaa säestys
Jyrki Tenni
M/S Tuizidi

| M/S Tuizidi |
| --- | --- |

Tyyppi:  Autolautta
Nykyinen reitti:  Cabinda–Soyo–Luanda–Lobito–Namibe
Kotipaikka:  Basseterre, Saint Kitts ja Nevis
Rakennustelakka:  Krögerwerft GmbH, Rendsburg, Saksa
Luovutettu:  1968
Tekniset tiedot
Pituus:  74,38 m
Leveys:  16,84 m
Syväys:  3,81 m
Bruttovetoisuus:  3638 brt
Nettovetoisuus:  1257 nrt
Koneisto:  2 × Atlas-MAK 8M452AK diesel
Koneteho:  2354 kW
Nopeus:  14,5 kn
Matkustajia:  800
Autokapasiteetti:  110
Sisaralukset:  M/S Benito Buono
M/S Tuizidi (IMO 6809771) on vuonna 1968 nimellä M/S Ofelia valmistunut autolautta. Sen rakensi Krögerwerft GmbH Saksan Rendsburgista. Kuollutta painoa aluksella on 700 tonnia. Sen sisarlaiva M/S Hamlet (nykyisin M/S Benito Buono) valmistui samana vuonna. Alus tilattiin HH-Linjenin käyttöön välille Helsingborg–Helsingør. Alus valmistui marraskuussa telakalta, mutta sen tilanneen yhtiön johtajan kuollessa yllättäen se myytiin Svenska Rederi Ab:lle. Vuoden 1969 alusta lähtien M/S Ofelia liikennöi Juutinraumassa aluksi välillä Malmö–Kööpenhamina, sitten Limhamn (Malmö)–Dragør (Kööpenhamina). Alus myytiin ensin vuonna 1977 AB Sundfartille, sitten 1981 Scandinavian Ferry Linesille. Muutostöitä sille suoritettiin vuonna 1986 Landskronan telakalla ja 1991 alus siirtyi SweFerrylle. Jouluaattona 1996 se liikennöi viimeistä päivää Juutinraumassa, jonka jälkeen se seuraavana kesänä aloitti liikenteen Saarenmaalla Virossa. Vuonna 2012 se myytiin Roris Maritime Co -varustamolle Saint Kitts ja Nevisiin. Nykyään alus liikennöi Afrikan lounaisrannikolla.
Lähdeviitteet

1 2  Details for the ship Ofelia Vesseltracker.com. Viitattu 24.8.2007. (englanniksi)
Aiheesta muualla

Fakta om fartyg – Tietoa ja kuvia M/S Ofeliasta (ruotsiksi)
M/S Ofelia Saaremaa laevakompaniin sivulla (Arkistoitu – Internet Archive) (englanniksi)
Kōichi Yamadera

| Kōichi Yamadera> Henkilötiedot |
| --- | --- |
Koko nimi:  山寺 宏一   やまでら こういち   Yamadera Kōichi
Syntynyt: 17. kesäkuuta 1961 (ikä 63)  Shiogama, Miyagin
Näyttelijä
Aktiivisena:  1985–
Merkittävät roolit:  Ryoga Hibiki (Ranma ½) Spike Spiegel (Cowboy Bebop) Ryoji Kaji (Neon Genesis Evangelion) Cheese (Soreike! Anpanman) Togusa (Ghost in the Shell) Shun Akiyama (Yakuza (pelisarja))
Aiheesta muualla
IMDb 
Kōichi Yamadera (jap. 山寺 宏一 Yamadera Kōichi, s. 17. kesäkuuta 1961 Shiogama, Miyagin prefektuuri, Japani) on japanilainen ääninäyttelijä ja näyttelijä. Hän on Japanin kieliversioissa mm. Will Smithin, Eddie Murphyn ja Jim Carreyn vakiodubbaaja.
Osittainen filmografia > TV-animaatiot

Ranma ½ (Ryoga Hibiki, P-chan, Jusenkyon turistiopas)
Cowboy Bebop (Spike Spiegel)
Kaiketsu Zorori (Zorori)
Michiko to Hatchin (Daniela)
Neon Genesis Evangelion (Ryōji Kaji)
Soreike! Anpanman (Cheese)
Chōonsenshi Borgman (Dust Jead , Thunder)
Sōten no ken (Kenshirō Kasumi)
Stitch! (Stitch)
Hunter x Hunter (Silva Zoldyck) (Vuoden 2011 versio)
Lupin III (Koichi Zenigata) (2011 -)
Dragon Ball Super (Beerus)
My Hero Academia (Gentle Criminal)
Salapoliisi Conan (Tsutomu Akai)
Demon Slayer: Kimetsu no Yaiba (Zohakuten)
Osittainen filmografia > OVA

Harlock Saga (Harlock , Tochirō)
Megazone 23 (Shinji Nakagawa)
Oz (Ordis Nate)
The Hakkenden (Dōsetsu Inuyama)
Osittainen filmografia > Anime-elokuva

Ninja Scroll (Jūbee Kibagami)
X (Sorata Arisugawa)
Vampire Hunter D: Bloodlust (Meier Link)
Appleseed Ex Machina (Briareos Hecatonchires)
Kidō senshi Gundam – gyakushū no Char (Gyunei Guss)
Cowboy Bebop: Knockin' on Heaven's Door (Spike Spiegel)
Ghost in the Shell (Togusa)
Ghost in the Shell 2: Innocence (Togusa)
Pokémon – Mewtwon vastaisku (Mew)
Pokémon 2: Yhden voimalla (Lugia)
Pokémon 3: Unownien loitsu (David)
Pokémon 4Ever (metsästäjä)
Pokémon – Jirachi, Toiveentäyttäjä (taikuri Butler)
Pokémon – Salaperäinen Deoxys (professori Lund)
Pokémon: Lucario and the Mystery of Mew (Sir Aaron)
Pokémon Ranger and the Temple of the Sea (Jack "Jackie" Walker)
Pokémon: Darkrai nousee (paroni Alberto)
Pokémon: Giratina ja taivassoturi (Newton Graceland)
Pokémon: Arceus ja elämän jalokivi (Marcus)
Pokémon: Zoroark – Illuusioiden mestari (Goone)
Pokémon-elokuva Valkoinen: Victini ja Zekrom / Pokémon-elokuva Musta: Victini ja Reshiram (Mannes)
Pokémon-elokuva: Kyurem vs. Oikeuden Miekka (Cobalion)
Pokémon-elokuva: Genesect ja legenda herää (Punainen Genesect)
Batman Ninja (Batman)
Osittainen filmografia > Pelit

Xenosaga (Albedo Piazzolla, Gaignun Kukai)
Bujingai (Lei Jenron)
Final Fantasy IV (Kain Highwind)
Kingdom Hearts (Aku Ankka, Henki, Sebastian, Hirviö, Mushu)
Tales of Destiny (Johnny Sheeden)
Catherine (Vincent Brooks)
Yakuza (pelisarja) (Shun Akiyama)
Final Fantasy 7 Rebirth (Dio)
Aiheesta muualla

Across Entertainment (japaniksi)
Anime News Network (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Israel  Yhdysvallat  Japani  Korea 
Tieteilijät:  CiNii 
Taiteenala:  MusicBrainz
Mfecane

Mfecaneliike (zulua, suom. hajoaminen, tunnetaan myös sesothonkielisellä nimellä Difaqane ja Lifaqane) oli joukko suuria kansainvaelluksia, jotka aiheutuivat Shaka Zulun valloituksia pakoon lähteneestä väestöstä. Mfecaneliikkeen vaikutukset tuntuivat Keski- ja Itä-Afrikassa saakka. Mfecaneliikkeen väestöhistorialliset vaikutukset ovat epäselviä. Aikaisemman tutkimuksen perusteella luultiin, että sen seurauksena suuret alueet Afrikassa autioituivat, mutta uudemman tutkimuksen mukaan tämä näkemys on ollut liioiteltu. Mfecanen aikainen sekasorto mahdollisti myös buurien levittäytymisen pohjoisemmaksi 1830-luvulta alkaen ja loi pohjan apartheidin aikana esitetylle myytille buurien muuttamisesta "tyhjään maahan".
Muut liikkeen vaikutukset ovat kuitenkin merkittäviä. Eri banturyhmien valtiollinen kehitys nopeutui ja Afrikkaan syntyi useita uusia kuningaskuntia kuten Ndebele ja Gaza sekä edelleen olemassa olevat Besotho (nykyinen Lesotho) ja Swazi (nykyinen Swazimaa). Mfecane aiheutti alueella myös laaja kärsimystä. Tuhansia ihmisiä kuoli sodissa ja nälänhädissä, ja tuhannet ihmiset joutuivat pakenemaan kodistaan. Monet pakolaiset ajautuivat Kapmaahan siirtotyöläisiksi huonoihin olosuhteisiin.
Mfecanen syyt

Mfecanen syntyyn vaikutti useat paikalliset syyt, muun muassa liiallinen väestönkasvu, alueen luonnonvarojen loppuminen ja pitkään jatkunut kuivuus. Syyt myöhempään liikkeeseen alkoivat ilmetä 1700-luvun lopulla kun alueen väestö kasvoi nopeasti. Aikaisemmin harvasti maaseuduilla asuneet yhteisöt alkoivat muuttua tiiviimmiksi asutuskeskuksiksi. Tähän kehitykseen vaikutti merkittävästi portugalilaisten Mosambikiin tuoma maissi, joka tuotti alkuperäisiä viljelykasveja suuremman sadon ja mahdollisti siten suuremman väestön ruokkimisen. Bantumaanviljelijöillä ei ollut enää mahdollisuutta siirtyä väestönkasvun tieltä uusille viljelymaille, koska luoteessa vastaan tuli Kalaharin autiomaa ja etelässä Highveldin vuoristo. Alueen käytettävissä olevat vesivarat alkoivat myös huveta.
Vuodesta 1800 alkanut, kymmenen vuotta jatkunut kuivakausi aiheutti alueella laajoja ongelmia, joita lisäsi maissin perinteisiä viljelykasveja suurempi vedentarve. Nälänhätä aiheutti ryhmien välisiä yhteenottoja rajallisista resursseista ja sotien seurauksena alueen heimot alkoivat muodostaa sotilaallisesti vahvoja valtioita.
Ngunieheimot muodostivat aluksi kolme pääryhmää: Dingiswaoyn johtama Mtethwan, Sobhuzan johtama Ngwanen sekä Zwiden johtama Ndwandwen kuningaskunta. Vuoteen 1817 mennessä Zulumaan hallinnasta sotivat pääasiassa Zwide ja Dingiswaoy. Tämän sodan aikana Dingiswaoyn joukkojen tärkeimmäksi johtajaksi nousi Shaka. Shaka löi pian Zwiden joukot.  1820-luvun aikana Shaka laajensi valtakuntaansa nykyisen Mosambikin rajalle asti pohjoisessa, lännessä Lohikäärmevuorten taakse ja etelässä myöhemmän Transkein bantustanin rajoille asti. Zulukuningaskunnan väkiluku nousi yli 100 000:n ja hänen armeijassaan oli 40 000 miestä.
Lesotho ja Swazimaa

Zulumaasta pohjoiseen asuneen Ngwane-kansan johtaja Sobhuza loi sotilaallisen valtion, joka myöhemmin nimettiin hänen poikansa Mswatin mukaan ja muodosti nykyisen Swazimaan edeltäjän. Sobhuzan onnistui puolustaa alueitaan voimankäytön ja diplomatian yhdistelmällä. Hän loi avioliittojen kautta liittoja Ndwandwen ja myöhempien zulujohtajien kanssa ja maksoi näille myös veroja kun katsoi sen tarpeelliseksi. Sobhuzan luoma voimakkaan armeijan onnistui kuitenkin myös estää sotilaallisesti Dinganen valloituspyrkimykset 1830-luvulla.
Shakan aikalainen Moshoeshoe perusti eteläiselle Highveldille voimakkaan sothokuningaskunnan 1820- ja 1830-luvuilla. Hän linnoitti vahvasti Thaba Bosiun ylängön ja käyttäen tätä tukikohtanaan rakensi suuren kuningaskunnan. Moshoeshoen kuningaskunta veti puoleensa ympäröivien aluiden nälänhädän ja sotien vaivaamia ihmisiä, jotka integroituivat yhteiskuntaan ja joiden tämän jälkeen katsottiin olevan sothoja. Moshoeshoe vahvisti valtakuntaansa myös sotilaallisesti hankkien aseita ja hevosia Kapmaasta. Moshoeshoe säilytti diplomatian keinoin ystävälliset välit naapurikuningaskuntiin ja ajoittain maksoi Shakalle suojelurahaa välttääkseen sotaa. 1830-luvun puoleen väliin mennessä valtion väkiluku oli kasvanut 30 000 ihmiseen, ja se oli eteläisen Highveldin suurin kuningaskunta.
Kuningas Moshoeshoe